Piece of Time  Piece of Time er det amerikanske tekniske dødsmetal-band Atheists debutalbum. Selvom indspilningerne allerede var færdiggjorte i 1988, blev det ikke officielt udgivet før 1990 i USA. Årsagen til problemet skyldtes at Atheists pladeselskab Mean Machine Records var gået konkurs, og derved måtte bandet lede efter et nyt pladeselskab. Til sidst skrev de kontrakt med det britiske Active Records, som udgav gruppens debutalbum i Europa kort tid efter. Der gik dog endnu seks måneder før "Piece of Time" kunne blive udgivet i USA, efter Metal Blade Records havde købt rettighederne til salget på det amerikanske marked af Active Records, og derved blev det udgivet i november 1990.   "Piece of Time" er det eneste Atheist-album med bassisten Roger Patterson, selvom han også skrev mange af bassporene på "Unquestionable Presence".   I 2002 genudgav EMG Entertainment "Piece of Time". Oprindeligt skulle EMG Entertainment have genudgivet alle tre Atheist albums, men Kelly Shaefer annullerede denne aftale efter "Piece of Time" var udkommet på ny. Udgivelsen var blevet digitalt kvalitetsforbedret, og indeholdt seks følgende bonusspor: "On They Slay" demo "Hell Hath No Mercy" demo  I 2005 genudgav Relapse Records "Piece of Time" denne gang sammen med resten af Atheists katalog. Disse udgivelser var også blevet digitalt kvalitetsforbedret og indeholder ni bonusspor:  "Beyond" demo "Hell Hath No Mercy" demo "On They Slay" demo